Iâ-lō͘-sat-léng

Iâ-lō͘-sat-léng (Hàn-jī: 耶路撒冷; Hi-pek-lâi-gí: יְרוּשָׁלַיִם Yerushaláyim; A-la-pek-gí: القُدس‎ al-Quds) sī Í-sek-lia̍t ê siú-to͘ chham siāng-tōa ê siâⁿ-chhī. tû-liáu Í-sek-lia̍t í-gōa, Pa-le̍k-su-thán-kok mā soan-chheng tang-pêng sī in ê siú-to͘, m̄-koh bo̍k-chêng kui-ê Iâ-lō͘-sat-léng lóng tī Í-sek-lia̍t si̍t-chè koán-hat ê hoān-ûi lāi-té. Iâ-lō͘-sat-léng tùi kong-gôan-chêng 4000 nî tio̍h í-keng ū le̍k-sú ê kì-lo̍k, sī hiān-sî sè-kài le̍k-sú siāng-kú ê siâⁿ-chhī chi-it. Iâ-lō͘-sat-léng sī Iû-thài-kàu ê sèng-tē, iā-sī I-su-lân-kàu ê tē-saⁿ sèng-tē. Tang Iâ-lō͘-sat-léng sī Iâ-lō͘-sat-léng ê chi̍t-ê pō͘-hūn, sī Í-sek-lia̍t chham Pa-le̍k-su-thèng i-kip A-lá-peh kok-ka chú-iàu hoat-seng chhiong-tu̍t ê só͘-chāi chi-it.